
EIN LOBSPRUCH DER SCHÜTZEN. 

Darinnen die aufsreden, vnd fü'rwort der loblichen Büchsen- 
schützen, auf aller hand vrsachen vnd allerley zufallende ge- 
legenheiten, so im schiessen fürfalle, auch in was gestalten 
sich die zutragen mögen, erzelt vnd beschrieben werden 
Gantz kurtzweilig, vnnd den Schützen sonderlich nützlich 
zu lesen. Gestelt Zu Ehren vnd Wolgefallen der Loblichen 
Geselschafft der Büchsenschützen, der vralten Statt 
vnd Landtschafft Zürych. " 

(holsschnitt) 

Dem Edlen Vesten Junckeren, Johans Hartman Aescbern, der zeyt 

Zeügherren der Statt Zürych, etc. Seinem insonders 

günstigen Juucteren, etc. 

Esdeler, Ehrenvester, insonders günstiger Junckher Zeügher: Nach 
dem ich difs gedieht, vor etwas zeyts, aufs etliche alten vnd neu wen, 
getruckten vnnd geschriebnen brieffen, vnd zädlen, züsamen getragen 
gemehret vnnd gebesret, vnnd auff das schiessen, welicbes Anno Do- 
mini 1504. (so albereit schon hundert Jahr ist, syder her es geübt) 
albie zu Zürich gehalten, gestelt hab, bin ich die zeyt hero, etwo dicker 
mals, von vilen schützen alhie angeredt worden, söliebes durch den 
Truck an lag zugeben. Hab aber difs bifs auff jetzt vnderlassen müs- 
sen, eins theils von wägen etlicher geschafften, anders theils dafe ich 
besorget, difs kleinfug wereklin möchte von etlichen vnruwigen leuthen, 
denen nichts rechts ligt, getadlet werden. Sitemahls aber ermelte 
schützen, vnnd etlich ander ehren personen, mich jetzo neüwlich wi- 
derum ermant, vnd an mir angehalten, in disem wereklin fiirzufahren, 
vnnd ich auch betrachtet den Spruch : Ein weyssen Geist müTst der 
gwifs han, der anfieng das gfiel jedermä, so hab ich jhnen hierin ge- 
wilfahret, vnd ermelles gedieht, zu ehren den Büchsenscbützen, der 
statt vnd landschafft Zürich ausgehen lassen. 

Dieweil vnd aber edler vester insonders günstiger Jungher zeüg- 
herr, ein alter brauch gewessen, dafs wo je etwas uutzlichs, vnd liib- 
lichs im Truck anfsgangen, hatt das selbige alweg seinen Protectoren, 
dem es zugeschrieben, gehebt. Dero wegen ich alhie sölichem brauch 
gefolget, vnd mich vmb ein Patronen vmsehen, dem das schicssen mit 
den handrohern, wie auch gleichs fahls mit grobe geschütz geliebe. 
Hab derhalben ein hertz gefasset, E. V. difs Tracktätlin zu dedicieren. 

' siebzehn quarlblätier. 

Vnd das fürnemlich vfflb dreyer vrsachen willen. Erstlichen, dafs E. 
V. von jagend auff ermelt scbiessen, mit grossem vn kleinem geschütz, 
nit nun alein geliebet : sonder der gstalt geübet, dafs jbr aucb der 
zeyt von einer ehrsamen obrigkeit, alhie zu Zürich, vber jhr zeug- 
haufs, grob vnnd klein geschütz, sampt aller bereitschafft, vn muni- 
tion (weliches alles sich jetziger zeyt, Gott lob, treffenlich gemehret 
hat) gesetzt sind, bey vnnd neben dem edlen, vesten, vnd hochgeach- 
ten Junckberren, J. Hans Heinrycb von Schönauw, alter vogt der herr- 
schafft Greiffensehe, welicber auch ein besonderer liebhaber defs gros- 
sen vnnd kleinen geschosses vnd der selbigen geübten ist. Anders 
theiis hab ich E. V. difs gedieht darum dediciert, dieweil ich weife, 
dafs jhr es mit eüwer authoritet vnnd ansehen, wider alle lestermeü- 
ler, die alles zu tadlen wüssen, protecktiere vn schirmen werden. 
Letstlichen, dafs ich doch den aller geringsten theil der Obligation, 
damit ich E. V. von wegen vilfaltiger bewissener fründschafft vnd 
guththaten, so mir von E. V. vn dero geliebten bruder Junckherr Ge- 
rolden Aescber, meinen insonders günstige Jnckherren, von Jugend an 
widerfahre (obligiert vnd verbunden bin) danckbarlich zu bezalen er- 
zeigen möchte. Wiewol difs wereklin der selbigen nach allzu gering 
vnnd kleinfug möchte geachtet werden, etc. Bitte hiemit E. V. 
wolle disere meine kleinfuge arbeit, im besten von mir auffnemmen, 
vnd verstehen, vnd mich in eüweren gnnsten vnd gnaden, wie bifshers 
noch weyter lassen befolhen seyn. Beulen euch hierauff sampt euwe- 
rem geliebten gemahel, vnd kinderen, aucb die euwerigen alle in den 
schirm Gottes, neben wunsebung eines neuwen gluckseligen jahrs, 
welicber euch in dem gluckseligen wolstand vnd ansehen, in den eh- 
renempteren (mit welichen jhr von vnsere genadigen herrea begäbet 
sind, vnd verhoffenlich durch sein genad noch zu vil höheren vnd 
wiebtigeren ämpteren anffsteigen werden) genädigklich erhalten wolle. 
Amen. Zarich den 26. Decembris, Anno Domini 1602- 

E. V. Dienstwilliger 

Hans Heinrych Grob 
der jünger. 



Z. F. D. A. HF. 16 

Aufsreden vnd Fürwort der Loblichen Gesellschafft der 

Bücbsenscützen, wenn sie nit vil Tröffen, wie sich 

das zutragen mag. 

Auf aller hand vrsachen, so im Schiessen fürfallen mögen, 

gesteh. Gantz nutzlich vnd kurtzweylig zuläsen, etc. 

Gedicht durch ein liebhaber defs hochberümpten 

Büchsenschiessens, in Zürych. 

Ir.ii tfael mich aufl* ein zeyt aulfmachen, 

zu bschauwen aller hand weit vrsachen. 
Durchreifst vil Länder feer vnd weyt, 

zog vmbher fast ein lange zeyt. 
Sach hin vnd her, vil schöner ding, 

auffs Schweitzer land ich auch zngieng: 
Dann ich vernommen het neüw mär, 

wie das ein schiessen darin wer, 
Zu Zürich in der hauptstatt ghalten, 

mit grosser freud von jung vnd alten. 
Begab mich defshalb schnei auJF dstrafs, 

gar bald ich auch in Zürich was, 
Wolt selbst besehen disere Sachen, 

Was gstalten man es möchte machen, 
Mit den hauptschiessen grofs vnd fein, 

Ob gleich mir worden was zn klein, 
Der seckel, vnd das galt daraufs, 

Zog ich doch zu eim freund zu haufs, 
Der mich kostfrey gehalten hat, 

Die zeyt die ich was in der statt: 
Dan von Züricheren man thut sagen, 

wie sie nichts reüwt, zu keinen tagen, 
An frenibde leuth, mit kostfrey halten, 

mit gesellschafft leisten, jung vnd alten, 
Mit vmbhin füren an ort vnd end, 

wo man vil kurzweil übt behend. 
Wölchs mir auch widerfahren was, 

Von der Herrschafft, gwifs sag ich das. 
Nun dafs wir an difs schiessen kommen, 

So wüfst, wie ich es hab vernommen : 
Dafs vor viln jähren hiebeuor, 

Den (/. Die) Büchsenschützen offenbar, 
In gantzer Eydgnoschafft herum, 

Begert hand, an jhr Herren frum, 
Von ort zu ort, einen krantz zehalten, 

das ist ein schiessen vnzerspalten, 
Damit die schützen der Eydgnoschafft, 

Also durchs schiessen mit liebes krafft, 
Ein ander möchten bkantlich werden, 

auch desto gheimer in kriegs gferden. 
Weil nun zu tagen ward fürbracht, 

Difs bgäre, vnd gar wol bedacht, 
Da namen die Züricher dsach zu hand, 

Vnd schreiben aufs, in vile land. 
Im tausend vnd fünffhundert jähr, 

Viere darzu, ist offenbar, 
Im Augsten, vmb Lorenzi tag, 

(wie jhr aufsschreiben fein vermag) 
Dafs man sölt kommen gehn Zürich, 

auff dises schiessen, grofs vnd herrlich, 
Auff obbestimpte tag vnd zeyt : 

defs kamen von stett vnd landen weyt, 
Der schützen eine grosse anzal, 

von allen orten, vast vberal. 
Die zugen hie zu Zürich ein, 

Zu halten disen schiessen fein. 
Die besten gaaben wurden gmacht, 

auff beyder zeilslatt wolbedacht, 
Hundert vnd zehen gülden grad, 

die mau auff beyde ziehlstatt gab. 
Zum Toppel ward gelegt nit mehr, 

daü anderhalb gülden vngefehr. 
Den schützen schanckt man brot vnd wein, 

auch käfs vnd obs, vnd anders fein, 
Zu der Tagürten, wie ich sag, 

weil schiessen weret, alle tag. 
Auff dem platz fand auch menigklich, 

vmb gälte wie in der statt zugleich: 
Zessen, zlrünken, was man wolt. 

So hat man da, in silber vnd gold : 

IG* 

Vil schöner gschir, wie auch hieneben,. 

in den vil auffgerü'sten gäden: 
Köstliche wahr, vnd krämerey, 

welchs man da fand zu kauften frey. 
Hiemit das schiessen fahet an, 

ich hett damals nit vil zu than: 
Dan dafs ich gieng da auff vnd nider, 
bscbauwet alle örter hin vnd wider, 
Damit ich sehen möcht mit lust, 
das ich daruon zu sagen wufst. 
Vnd wen ich solt die warheit jehen, 

so hab ich schöneren lust nie gsehen, 
Von aller hande kurtzweil vil, 

vnd sonderlich von manchem spil. 
In silber, kleinot, gold vnd gelt, 

defs liefs sich sehen mancher held, 
Da thet gar manchem der seckel krachen, 

defs doch der ander nuhr thet lachen. 
All ding waren wol gerichtet an, 

vil zälten stunden auff dem plan, 
An beyder ziehlstatt gspannen auff. 
ich gwaret vast der büchsen lauff. 
Auff sambrost ich mich nit verstund, 

Darumb zu sehen ich begundt, 
Wie dschützen am platz fiengen an, 
hatt mich gar nach zuhin gethan. 
Nam mich der sach doch an mit nichten, 

Vnd liefs mich ander leüth berichten. 
Wie all ding waren zu gelon, 

ein schütz thet in den andren gohn. 
Der erste schütz der war vollendt, 

die neüner waren da behendt. 
Von Scheiben zogens die schütz aufs, 

Liefferten träffer ins schreybhaufs. 
Die fehler giengen neben hin. 

wer nit trifft, der hat kleinen gwün. 
Mein achtung gab ich eben drauff, 
wie sich beklagt der fehler hauff. 
Was mancher für ein vrsach het, 

dafs er den schütz nit träffen thet. 
Eim fehlet difs, dem andern das. 

defs klagens was vil über dmaafs. 
(1) Da hört ich gleich den ersten klagen, 

wie sichs den schütz hab zugetragen. 
Er sprach, die scheyben thut mich äffen, 

all mine schütz kan ich wol tröffen, 
In der wettscheyben, sag ich zwar, 

die anderen scheyben fehl ich gar. 
Zur wettscheyb, bin ich recht gestellt, 

der rächten hab ich gar gefehlt. 
Die wettscheyb hat mich gar betrogen, 

oder die rächte scheyb hat glogen. 

2 Dort schiefs ich hoch, da schiefs ich nider, 

ich wil mein büchsen seübren wider. 
Der ander schütz ward auch volbracht, 

ich mir in meinem sinn gedacht : 
Was wil sich nun jetzt heben an, 

bin schützen die nichts troffen han. 
Die hatten vil zu schaffen alle, 

wer da nit traff, thet mir gefallen. 
Einer kam her, thet sich sehr klagen, 

hör mein gsell, solt ich dir nit sagen: 

3 Es hat mir einer sabsehen gschlagen, 

das thet den schütz auff dseiten tragen. 
Solt mich das nit vnlustig machen, 

ich mufs bas achten auff die sachen. 
Dafs ich nit schiefs so über zwer, 

wolt dafs ich wider daheim wer. 
Ich war da heim gar wol beschossen, 

alhie bin ich schon gar verdrossen. 
Hab gmeint bey allen meinen sinnen, 

ich wölt alhie das best gewinnen. 
Da hciraen gwint mir niemands an, 

Hat mich ein gut jähr her gelohn. 
Ich dacht, was wil noch werden draufs : 

das schiessen ist doch noch nit aufs? 
Was wollen dan die andren sagen. 

bald kam einer, thet sich klagen : 

Bocks marter, was hab ich vergessen, 
ich bin vor bey der zäch gesessen, 

4 Vnd hab mich nit einschreiben lohn, 

ein schönen schütz ich troffen han, 
Vnd sol mir nun jetzund nit gälten, 

so schlage doch darein sant velten. 
Jch sähe zu, gieng wider vnd für, 

defs klagens ich kein ende spür. 
Wann ich sie euch all solt erzellen, 

es möchte mir am papier fehlen. 
Der schimpf der gfiel mir also wol, 

wann ich die warheit reden sol. 
Bald kam einer her gegangen, 

nach seinem gsellen thet verlangen. 
Sich mein gsel, ist das nit ein pofs, 

dafs den tropfen all plag anstofs, 

5 Der mir mein büchs abglassen hat, 

ich stund dreymal an der scbiefsstat: 
Zum ziel ich schiessen wolt geschwind, 

kein kraut nach loth ich darin find. 
Drey mal gabs fewr, wolt doch nit lassen, 

gar bald die neüner darbey wassen, 
Heissen mich gschwind gehn aufs dem stand, 

kein gnad ich bey jnn gar nit fand. 
Gsell sprachen sie : Thu wider laden, 

dein schiessen thut so kleinen schaden. 
Kein aufsred wirt dich bälffen nit: 

hetst du der büchs rächt gwart hiemit. 
Ich gieng darvon mit schlächtem muth, 

wie ichs klagt meinen gsellen gut, 
Sprach er zu mir: Ach bruder mein, 

lafs dir das nit ein wunder sein : 
Sich wie gehts mir auff disem schiessen, 

solt mich difs auch nit hart verdriessen: 

6 Wie ich zu lang bim trunck gesessen, 

hab ich der kugel gar vergessen. 
Vermeint het sie in dbüchs gelegt, 

wie bald der han in tigel schlegt, 
Gieng zwar als an mit schlächtem klapf, 



GROBS AUSREDEN DER SCHÜTZEN. 247 

Ich stund da wie ein voller zapf. 
Der Zeiger wolt sich gar nit regen, 

Der Britschenmeister kam entgegen: 
Ilinder mir her, mit seinem gsellen, 

Vnd thet sich eben lätz gesteilen. 
Macht mit mir da nit lang verdanck: 

Vnd legt mich auf den Narrenbanck : 
Hauwt mich gar sehr mit seiner brütschen, 

Ich meint er wolt mir sgsefs zerknütschen. 
So gut gschirr hat er mir gemacht, 

Das volck auch meinen gnug hat glacht. 
Als diser hat sein klag vollendt, 

vnd ehe ich mich recht vmbgewendt : 
Da sach ich bei, vnd vmb jn stahn, 

vast sieben oder acht, neun man. 
Die thetten jhre noht erzellen, 

wie jeder seinen schütz thet feien. 
Der ein der hat zuril gebawt. 

7 Der ander zvil dem dritten drawt. 

8 Der viert sabsehen hat geschlagen, 

9 thet jm den schütz gar weit abtragen. 
Der fünfft sprach, ich hab nit gelogen, 

10 mein bulffer gut ist mir verzogen. 

11 Kein schütz wil mehr zum andren gähn, 

vnd solts sant Veltens siechtag han. 
Der sechfste sprach, mir ligt nichts dran, 

12 wenn ich nur hie mein kurtzweyl han. 
Da heim wil ichs wol bringen ein. 

Der siebendt sprach: ach warlich nein: 
Wann du was kerntest hie gwinnen, 
du wurdest dich nit lang besinnen. 

13 Das poperle im ermel dein, 

das wil auch jetzund bei mir sein. 

14 Dem achten war das schlofs zerbrochen. 

15 So hat der neündt gar offt gestochen, 
Auff den hauptschiessen vmb das best. 

das glück jn jetzund gar verlefst, 
Defs mufst ich jn mein busen lachen, 
Ich dacht sie Werdens besser machen. 

Der dritt theyl sschiessens war nit bin, 

16 Ich acht nur, wer das best gewin. 
Mancher sagt: ob jch nichts gewinne, 

so wil ich doch sein gutter dinge. 
Mein lieber Hans, der gilt euch aufs, 

vnd machet nun nichts anders draufs. 
Hat uuh der ritt das rofs dabin,' 

so nem er auch den zäum mit hin. 
Da fieng sich sschiessen wider an, 

defs abendts hat man schlaafftrunck than : 

17 Die schlaafftrunck hört man morgens klagen, 

darmit war mancher gsein beladen. 
Mit zanck vnd hader, schlegerey, 

das gab yil seltzam fantasey. 
Difs wil ich jetzund bleiben lan, 

vnd wider naufs zun schützen gan: 
Dann bald sy schiessen wider an, 

do macht ich mich schnell auff den plan. 
Thett ferners hin vnd wider bsehen, 

was weitter thetten zsammen jehen. 

18 £im was etwas am schlofs zerbrochen, 

19 dem andren war ein stich drein gstochen. 

20 Dem dritten hat das schlofs gelossen, 

defs hat er in den stock geschossen. 

21 Der viert hat vil zu lang gehalten, 

22 dem fünften war der schafft zerspalten. 

23 Dem sechfsten einer für thet stahn, 

darab er jm ein schrecken gnon. 
Hiemit er vmb sein schütz thet kommen. 

24 Dem siebenden war der han abgsprungen. 

25 Der acht den anschlag zfast truckt hat, 

defs gieng der schütz beseits von stat. 

26 Der neündt das schlofs nit kont gestächen. 

27 Dem zehenden thet sabsähen brächen. 

28 Dem eilften war das schlofs gehangen, 

im schiessen nit zu mal vmbgangen. 

29 So war dem zwölften sschlofs zuhart, 

wolt nicht vmgehn zu einer fart. 

30 Der ein seins Stands nit recht nam war, 

defs schofs er zvast beseits vngfabx. 

31 Eim andern ist der wind zu grofs, 

32 dem dritten gar zu schwer sein gschofs. 

33 Der viert der sagt: kön nit recht halten, 

34 dem fünften thet der finger kalten, 
Mit dem er hat das züngle gruckt, 

dafs er den schätz nit recht abtruckt. 

35 Das rad dem sechfsten war gar stumpf. 

36 Dem siebenden sror ein wenig krumb. 

37 Dem achten szünglin war abgstossen. 

38 So thet der neündt auff sschwätzen lossen. 

39 Der zehendt hat das treff nit recht. 

40 In dem der eilft gespant vnrechl. 

41 Gar weh dem zwölften war im köpf. 

42 vom stand auff dbücbs fiel eim ein tropf, 
Dafs er das bützlin nit kondt sehen, 

also den schütz nit recht aufsspehen. 

43 Eim andren gieng das schlofs zfast auff. 

44 Jehner sich mit dem bart selbs rauff. 

45 Dem einen ist der hilft zu feucht. 

46 Dem andren dann das zunglin kreucht. 

47 Jehnem wirt zu blöd das gsicht, 

dafs er weit nebend dscheiben sieht. 
Es wil jm mancher selbs nit trawen, 

48 defs thut er an dem anschlag bawen. 

49 Zu vil der ander drab hat brochen. 

50 Dem dritten hat das gsicht verstochen. 

51 Gat schmutzig händ hat jhener ghan, 

defs mocht er dbüchs nit wol behau. 

52 Einem bracht das gnappen schaden. 

53 Zvil bulffer hat der andet (/. ander) gladen. 

54 Der eine hat nit recht gwischt. 

55 Dem andren dann das bulffer putscht. 

56 Jehem hat der schütz versagt. 

57 So ist der ein zu vil verzagt. 

58 Der ander hat den schütz versäumt. 

59 Der drite nit recht eingeräumt. 

60 Der scher wol hat der viert vergessen. 

61 Der fünfte sich zu vol gefressen. 

62 Dem sechfsten sfederlin zfast kreucht. 

63 Das bulfer ist dem sibenden zfeucht. 

64 Zu vil der acht hat ghalten aufs, 

dramb schofs er auff die seit hinaul's. 

65 Der neü'ndt hat zu grob fatter tauch, 

geh heim, vnd dir ein reiners such. 

66 Dem zehenden wil der schwum nit brinuen. 

halt ich wil dir ein andren bringen. 

67 Dereilft der hat sich gar verihrt, 

vnd nit zu vor die kugel gschmirt. 

68 Der zwölft hat zu vil gladen wein. 

69 J ebnem schlug der han nit ein. 

70 Einer im stand auffghaben het, 

den andren vast erschrecken thet. 

71 Einer hat zu hoch geladen. 

72 zu nider thut dem anderen schaden. 

73 Einer hatt zu vil am backen. 

74 der ander thet heraber hacken. 
Darnach ein anderer thrat dahär, 

75 der selb vergässen hat das schmär. 

76 Wie disem hat das schlofs zfrü glassen, 

hat er oben durchs Täcblin gschossen. 

77 Auff dbüchfs dem einen safs ein muck. 

78 der ander hat den schütz verschupft. 

79 Mit Geyssen kam der dritte aufs, 

defs bracht er wenig gwins zu haufs. 

80 Zu liecht das Itor dem vierten ist, 

macht dafs jm gschwind der schütz entwischt. 

81 So hört ich von dem funfften klagen, 

als jm sein buchte hat thun versagen, 
Legt er die selbig von jm gschwind, 

ein gliinfslin klein sich drin befindt, 
Ehe er rächt lugen mocht darzu, 

lag dßüchs hinder jm wol siben schu. 

82 Dem sechfsten widerfure das, 

als er im besten schiessen was, 
Hat troffen drey schütz wol vnd gut, 

(defs er zwar was gar wol gemuth) 
Wie er den vierten laden wolt, 

hat er ein Lätze kugel gholt. 
Die war zu grof's wolt nit hinein, 

wandt an vil arbeil, grosse pein. 
Dafs sy zu letst hinab ward bracht, 

als er den schütz zethun gedacht, 
Für dkugel zhoch, lud sich zethrang. 

83 Dem sibenden macht gar angst vnd bang, 
Dafs sich ins bulfer hat gemist, 

ein klötzlin bleyg, welchs schnei gewischt: 
Zum zündloch da wolts helfen nit : 

das luderen wie dann ist der sit. 
Gab wol fünf mal im tigel führ, 

aber aufs der büchs wolt nichts herfür. 
Mufst vngeschossen aufs dem stand, 

den fehler er darnach befand, 
Als er die büchs anfsgschranbet het, 

fand sich das klötzlin an der stet. 

84 Der acht sein knglen zlang hat bhalten, 

dafs sie wol müfsten gar veralten. 
Altbachen kuglen sind kein nutz, 
sy geben gern ein kurtzen schütz. 

85 Der neundt klagt sich hab nit gnug gsoffen, 

Sonst wolt er gwüfslich han getroffen. 

86 So hat der zehend sich übernommen, 

mit zu vil weins, vnd kondt nit kommen, 
In dscheiben mit keinen fugen, 

wie vast er nach ir brucht das lugen. 
Drumb mufst er bleiben auch dahinden, 

weil er die Scheibe nit kont finden. 

87 Der eilft sich des beklagen mufs, 

hat zweit für gstelt den rechten Ms, 

88 Schofs gegem zeiger auf die seit. 

Gleich bald der zwölft auch gfelt hat weit. 
Der sprach : ich brauch all renck vnd tück, 

nach so hab ich weder fahl nach glück. 
Bin wol gerüst in allen Sachen, 

nach wil sich sglück nit zu her machen. 
In dein sich disere thclten klagen, 

thet ich mich bafs herumbher wagen. 

Dacht bei mir selbs : wann ists am end, 

mit diser klegt: do hört ich bhend, 
Ein schützen mächtig flachen, toben, 

89 za nider schiessen ich dort oben. 
Jetz hab ich dunden zhoch geschossen. 

Ein andren hat das sehr verdrossen, 

90 Hat zlang anghan, macht müd den arm, 

dcfs traff er nichts, das Gott erbarm. 

91 Der drit sein schätz gschwind hat verschickt, 

ehe dafs er dscheiben recht erblickt. 

92 Was der viert für ein aufsred ghan, 

thet er mit schmertzen zeigen an: 
Der Zeiger ist für dscheiben kommen, 

darab er jm ein schrecken gnommen, 
Darauf kein schätz mehr gar nit troffen, 

dafs jn all plag anstofs den tropfen. 

93 Dem wind der fünfft zu vil hat geben, 

defs lieff die kugel auch darneben. 

94 Nafs zündseyl hat der sechfste ghan, 

die wollen nit recht zünden an. 
Dem siebenden thets an dem erwinden, 

95 kont kein fewr mehr am zündstrick finden, 
Hat troffen wol drey gutter schütz, 

der viertle aber was kein nütz, 
Welchen man jm nit gelten liefs, 

zu dem er ein andren strick anbliefs. 
Den achten hat zu sehr verdrossen, 

96 dafs er nit nach der Ordnung gschossen, 
Die ich nit gwüfst, klagt er sich vast, 

mufs mir gwüfs sein kein vberlast, 
Zulesen die mich recht zuhalten. 

Dafs sein der rit hie müsse walten: 
Sprach der neundt schütz, wie hab ich gschossn, 

97 ich hat den daumen zvast gestossen 
In dnars, drum schofs ich vber zwer. 

Ein ander redt gleich gen jm her: 
Hetst du in gstossen weifs wol wo, 
so hettest du nit gfelt also. 

98 Der zehend zu vil drauff hat ghan. 

99 So hat der eilft zu wenig dran. 
100 Den zwölften thut der Schnee vast blenden, 

darff sich nit sicher hinaufs wenden. 
Ich dacht domals in meinem mut, 

fürwar das waren schätzen gut. 
Wann sy nur besser glückfahl hetten, 

ich mufs jn jre wort bestetten, 
Sy stehn zwar dapfer zu dem ziel, 

vnd trifft der mertheils doch nit viel. 
Doch steckt man sziel zu weit hinaufs, 

welchs ztreffeu mir zwar brechte graufs. 
Drum wil ich keinen nit verachten, 

wil doch vmbgehn sy zubetrachten, 
Was jre aufsred weitter sind, 

gar bald ein schütz sich da befindt: 
Der thet also sein klag vast treiben, 

101 ich sach zwey schwartz in einer Scheiben, 
Des kompts das ich nichts treffen kan, 

ich sprach zu jm : mein gutter man, 
Ir habt fürwar ein böfs gesicht, 

zwey schwartz sind in der Scheiben nicht. 
Zwo maafs jr truncken hand villicht: 

nit übel auff nam er den bricht. 
Bald sich ein ander zu her stalt, 

102 der wil erfrieren hat zukalt, 

Mufs nur vast zitteren, rieht nichts aufs, 

die kelte treibt jn wider zhaufs, 
Ein dicker wammefs zleggen an, 

als dan bsteht er auff dem schiefs plan. 
Ein andren hat sein büchs ghasset, 

103 drum dafs er sy zu starck gefasset, 
Defs het der schütz nit recht sein gang. 

Ein ander hat gebraucht zu lang, 

104 Sein Zündloch, das war all zugrofs, 

ein pfriendspitz ich schier darein stofs. 

105 Die Sonn die thet eim vberlast, 

dafs er in händen schwitz zu vast. 

106 Ich sach ein hat ein böfs schwantzstraube, 

defs kondt er wüschen nit sauber, 

Dafs nit ein wenig wüst bleib dran, 
mit dem er lang zuschauen ghan, 

Gab nit gschwind fewr nach seinem sin, 
bifs dafs er macht ein ander drin. 

So hat jm jehner aufsgesucht, 

107 zu gar ein reines futter tuch. 
Die kugel nam den zug nit an, 

sy thet zu gar gern abbin gan. 
Es kam einer klagt sich vast, 

108 wie er nit vor der Sonnen glast, 
Die scheib könt treffen wen sy gläntz. 

109 Eim andren ward ein schütz abgschwentz. 
Dann dkugel gieng nit durch die Scheiben, 

sy was zuklein liefs sich nit treiben. 

110 Ein ander hat auch wol getroffen, 

ist aber vor in boden gloffen. 
Brach grüns mit in die Scheiben fein, 
defs war der schütz nit gschriben ein. 

111 So hat der drit zweimahl angschlagen, 

der selb sein aufsred führt mit klagen : 
Ach wer der schütz zu erst abgangen, 
die scheib het ich gwüTs thun erlangen. 

112 Der viert ein newe büchs hat kaufft, 

weifst nit wohin die kugel laufft. 
Wie der fünft zlang bim trunck gesessen, 

113 hat er defs dritten schutzs vergessen, 
Dafs er den selben nit angab. 

So hat der sechfst klein gfallen drab, 

114 Dafs er den tigel nit recht gwischt, 

drum hat jm das zündpulfer pfischt. 

115 Der siebendt war ein feiner knab, 

slofst dkugel vor dem bulfer nab. 

116 Dem achten, wie ich hab vernommen, 

hat szündloch ein klein schrentzlin gwonnen. 

117 Der nebel fiel dem neundten zfücht, 

defs halif jn nichts sein fleifs vnd müh. 

118 Der zehend gibt die schuld vnrecht, 

dem büchsenschmid vnd seinem knecht. 
Rüsten jn nit nach seinem willen, 

119 so er doch nit kan halten stille. 

Viel schuld der Buchsenschmid raufs han, 

120 wo nit grad eben schlegt der han. 
Der eilft thut sich defs vast erklagen, 

dals er den schütz hab gar verschlagen 

121 Am backen, drum schofs er auff dseit. 

der zwö'lft auch schiessen kont nit weit, 
Dann als er einem zvast thet losen, 
hat er zum ersten hinab gstossen 

122 Die scherwol, also gar vnbsint, 

die ob sy gleich des fewrs empfindt, 
Wils doch nit gehn zum vierten mahl, 

defs mag er dbücbs aufsschlahen wol. 
Glcichs ist eim andren widerfaren, 

der thet das wüschen zwar nit sparen, 

123 Liel's aber drin ein fätzlin klein, 

drum wolts nit an gehn vberein, 

124 Ein enges zundloch ein ander hat, 

defs gieng der schütz auch nit von stat. 

125 Zündbulfer fücht der dritte nam, 

das jm doch zu vnstatten kam. 
Der viert was vor gsein vnverdrossen, 

126 hat aber jetz zu spat geschossen. 
So kam der briilschenmeister gloffen, 

127 zum fünfften der hat wol getroffen 
Die letze scheib, mit grosser klag, 

brütscht er jn schier ein halben tag. 

128 In schütz hat man dem sechfsten gredt, 

den er sonst wol getroffen het. 

129 Dem siebenden hat man grötlet aufs, 

dem kamen wenig gaben zhaufs, 

130 Der achtet kan gar nicht nach dienen, 

sein schiefsen sol sich säumen nienen. 
Nit recht thet sich der neundt hedencken. 

131 liefs dkugel zvast entweris lencken, 
Als er sy lud vnd stiefs hinab, 

darum kein gutten schütz sy gab. 

132 Der zehendt verschüttet mit vnheil, 

defs bulfei-s einen gutten theil, 

Aufs der ladung, het defs kein acht, 

welchs jm ein kurzen schütz hat bracht. 
Gwüfs wolt der eilfte han getroffen, 

133 wann jm dbüchs nit ein schifer gworfen. 
So ist dem zwölften gsein gar zgach, 

134 truckt ab eh er recht dscheiben gsach. 
Mit einem schwetzten frembd leüt vil, 

als er ein schütz gschwind schiessen wil, 

135 fisindt er sich nit, dafs er nit gladen, 

das bracht jm zwar nit kleinen schaden : 
Dann er schon troffen hat drey schütz, 
defs wafs der vierte jm kein nütz. 

136 Ein andrer, wie auff kriegscher plan, 

zum ersten wolt geludert han, 
Als dann erst laden wie ich bericht, 

defshalb jm billich recht beschicht. 
Zum ersten luden vnsere alten, 

vnd Hessen dann den schütz fein walten. 

137 Jehnen hat vnlustig gmacht, 

nal's wetter, als er dschütz verbracht. 

138 Wie auch den so vngwischt geschossen, 

das fägen macht jn gar verdrossen. 

139 Am füchten ort hat einer ghan, 

sein bulfer darum wolts nit gähn, 
Nach seinem willen zu dem ziel, 

140 Ein anderer hats gedert zu viel. 

141 Dem einen ist das bulfer zschwach. 

142 Vnd dann dem letsten gar zustarek. 
Hiemit sind vast all mengel bnent, 

so etwan haben abgewendt, 
Den schützen jre schütz im schiessen, 

dafs sy nit troffen mit verdriessen. 
Doch ihrt sy dises nit so sehr, 

dafs sy darumb nit schiessen mehr. 
Als ich also beschawt herum, 

die schützen all in einer sum, 
Gfiel mir jhr wäsen solcher gstalt, 

dafs ich fragt einen schützen alt: 
Woher die schützen kommen sind? 

Der antwort mir, mein lieber fründ: 
Ich ghör euch wol am reden an, 

dafs jhr ein lust zun schützen hau: 
Defs wil ich euch zu lieb vnd gfallen, 

etwas von jnen sagen allen. 
Als Gott erschuft" den ersten man, 

wolt er gleich auch ein schützen han: 
Adam gebar sein söhn Cain, 

der war ein mörder recht vernim: 
An seinem bruder Abel fromb, 

vom gschütz er vmb sein leben kompt: 
Lamech erschofs jn in eim wald, 

in eines wilden thieres gstalt. 
Sonst findt man gar vil in der schlifft, 
was dschützen vnd jhr thun antrifft. 
Auff dafs man aber bafs versteh, 

so sagt die Bibel von schützen meh : 
Ismael war ein iunger schütz, 

vnd Esau war Isaac vast nütz, 
Im alter von seim vatter bgärt 

ein wildbrät, das er wirt gwärt. 
Dann Esau jm ein gwild bald schofs, 

ob wol er sein vast wenig gnofs. 
Als man im buch Genesis findt, 

auch ander Partiarchen (so) sind 
Gut schützen gwesen, Iifs nur fort 

im Königbuch an manchem ort. 
Gott strafft durch das gschütz den Jehu, 

wie weiter wirt gemeldet nuh 
Im gmelten buch, da findst du klar: 

dafs Jonathas auch ein schütze war: 
Mit David glitten hat vil noht. 

Das gschütz den Säulen bracht in lodt. 
König Asa des gschlechts Beniamin, 
bedacht sein krieg mit klugem sin. 
Vil schützen er zu sammen bracht, 

damit zwang er seins feyndes macht. 
Im vierten buch der König steht, 
wie Heliseus der Prophet, 
Z. F. D. A. III. 17 

Ein heiiger man was zu der zeit: 

der selb das gschofs (fehlt bat) benedeit, 
Dem König in Judea grofs, 

er sprach: ein schütz defs heils war das, 
Der Prophet selb sein hand dran legt : 

welchs mich nit vnbillich hwegt, 
Die schützen zloben, hoch zupreisen, 

weil mans kann mit der schrilFt beweisen. 
Im Tito Liuio, wilt du wiissen, 

hörst du gar vil von alten schützen. 
Als dRömer gar vil kriegen hatten, 

begiengen dschützen gwallig tbatten. 
Marcus Manlius mit streit, 

die starcken Griechen niderleit: 
Defs seine schützen vrsaoh waren, 

die brachtend dfynd in grosse gfahren. 
Als Troia anfongklich fiel, 

schössen schon dRömer zu dem ziel. 
Nach wil ich dir von einem sagen, 

von Wut vergies.sen vol geragen, 
Hicfs Tamerlin, der was ein Heid, 

der für ein mächtig statt sich leidt, 
Die selbig war Sgifsbaoh genant, 

wie vast der Heid die stat berant: 
Mooht er ihr doch nichts gwinnen an, 

mit secbfsmal hundert tausend man, 
Vorm gschofs der schützen in der statt, 

der Heid des kriegs kein ehr nit hat. 
Weilter schreibt Virgilius meh, 

von Königs Son Arobaide, 
Dergleichen auch von Hercule, 

auch von dem griechschen Achille, 
Welchen Paris vor Troi erschafs, 

da ward der Troier freude grofs. 
Der Scipio vil grofs manheit, 

mit seinen schützen übt bereit: 
Er hat das schiessen sehr geliebt. 

Die Perser babens vast geübt. 
Cambises der ein König was, 

in Persia, wie ich es lafs, 
Der war ein schütz, doch voller weifs, 

wie ichs mit seinr histori bweifs. 
Mann weifst noch wol was hat gethon, 

der briimte brunst schütz zu Alcon. 
Flori sein gschütz kam wol zu stewr, 

erlöfst sein gliebte von dem fewr. 
Wilhelm Thel wafs ein gutter schütz, 

wafs jm vnd seinem kind vast nütz, 
Das het er seins lebens braubt, 

wo er jm nit het ab seim haupt, 
Den apfel gschwind da dannen gschossen, 

obs gleich den Landvogt vast verdrossen, 
Dann er bald drauff grad selbs erschossen: 

die EidgnoschafFt ist draufs entsprossen. 
Dann diser schütz mit seiner that, 

den Schweitzeren anlofs geben hat, 
Dafs sy sich also bald vereint, 

ein ander recht vnd trewlich gmeint, 
Ire fyend allsambt gschwind zveriagen. 

defs wir jetz sind noch diser tagen, 
In einem solchem freyen staht, 

als kaum ein volck so lang ghebt hat. 
Gott gab vns gnad vnd weitter bstand, 

vnd bware vns mit seiner hand. 
Als nun der alt schütz aufsgredt hat, 

wolt er von mir gehn von der stat. 
Ich aber thet jn weitter hätten, 

er solte keins wägs von mir trätten, 
Mir mehr von schützen zeigen an, 

das hat er nun mit willen than. 
Er sprach : weil dann die gschrifft thut jenen, 

was nun .von alter bar ist gschehen, 
Mit dem geschiitz gvvaltig vnd fein, 

so ist es nit zu halten klein, 
Ja so mans braucht mit Gottes ehr, 

mann weifst sonst auch der schützen mehr, 
Die sind vor zeitten hoch erhoben: 

mann thut jetz aber bitlich loben, 

17* 

Die büchsenschützen allgemein, 

wie ich dann hie wil führen ein: 
Gleich wie mann jetz vor äugen sieht, 

so acht mann vast der bogen nicht, 
Ob gleich das stahel schiessen drat, 

von alters har sein vrsprung hat, 
Vnd man jm gar vil ehr hat geben, 

so merck zn diser zeit darneben. 
Jetzund so hats nit solche macht, 

es wirt nur für ein kurtzweil gacht. 
Drum hand bifshar nach vnverdrossen, 

vil stattlich leuth mit bogen gschossen. 
Vnd gliebt mir nach jr schiessen sehr, 

die büchsen aber nach vil mehr. 
Dann weil mir dbüchfs so vast geliebt, 

hat mich mein vatter darauif gübt, 
Mit büchsenschützen schiessen lahn, 

als ich kaum schier zwölff jähr hat ghan. 
Defs bogens kein acht mehr ich hat, 

schofs mit der büchs auff der zielstat, 
Von jugendt auff bifs vntz bieher, 

vnd noch vil mehr ist Gotts beger. 
Den bogen wil ich bleiben lassen, 

die büchs ist daraufs hergesprossen. 
Was man jetzund wil fangen an, 

so müssen dbüchsen vornen dran 
In kriegen, wie man hat gesehen, 

ich mufs mit gantzer warbeit jehen. 
Kein reüter ist schier nit so klein, 

er führt auff jeder seiten ein : 
Darnach ein par am Sattelbogen: 

darmbrost sind weit hindan geflogen. 
Vnd wann dann geht das treffen an, 

so feit ein büchs gar manchen man. 
Mann findt wol manchen stareken gecken, 

lafst sich mit einer büchs erschrecken, 
Wann schon kein kugel nicht ist drin, 

es weifst keiner des andren sin. 
Die büchsen mufs ich billich loben, 

sy schweben warlich jetzund oben. 
Land vnd leüt wirt mit bestritten, 

durch dbüchscn haben vil erlitten, 
Viel Fürsten, Grauen, Ritter vnd knecht, 

das kein armbrost zuwägen brecht. 
Es ist auif erd kein man so bhertzt, 

der sich nit vor der büchs entsetzt. 
Mawren, Thürn vnd grofs Pasteyen, 

können sich kaum vorn büchsen gfreyen. 
Es wurd lang kein statt vest gemacht, 

wann dbüchsen weren nit auf gbracht. 
Ich wurd all waffen bleiben lahn, 

dafs ich mö'cht bey den büchsen stahn. 
Grofs kosten wirt darauif gewendt: 

der büchsen lob hat gar kein end. 
Keiner kan nit spacieren gähn, 

er wil ein büchsen bey jm han, 
Er gehe in thälren, oder bergen 

sein büchs die kan er wol verbergen. 
Kern einer mit dem armbrost her, 

eh er gspant wer der sattel lehr. 
Die büchsen sind gar wol erdacht, 

gab wer zu erst das bulfer gmacht. 
Difs so jetz ist von büchsen gmelt, 

hat mir der alt schütz alls erzelt: 
Mit jm darnach zuhaufs genon, 

vnd mir vil guts vnd ehr anthon. 
Des morgens gieng ich wider bhend, 

wolt bsehen wann der schiessen end, 
Auch was die schützen weitter thetten, 

lofst was sy zu ein andren redten. 
Ir zween begundten zsammen jehen : 

wie ist vns so grofs ehr beschehen, 
Ja soltens vnser weiber schmecken, 

was gutter bifslin in büchsen stecken, 
Sy wurden dschleier all verkauffen, 

vnd mit vns auff die schiessen lauffen, 
Vnd sich darauff auch loblich halten, 

so müssen sy da heimet walten. 

Mein fraw wird mir den buben batzen, 

bsorg übel müfs mich mit jhr stutzen : 
All fluch sy über mich hat gfelt, 

sich gegen mir vast letz gestelt. 
Sy sprach: du zeuchst von mir binaufs, 

ist oben vnd vnden nichts im haufs. 
Kom ich, vnd hab kein fanen gwonnen, 

bsteh ich wie butter an der Sonnen. 
Der ander sprach : ich mufs dein lachen, 

du kanst dir bald ein lassen machen. 
Vnd kombst also mit ehren heym, 

ich wil dir ein par Cronen leyn. 
Lal's dir vil gülden daran mahlen, 

also kanst du dein fraw bezahlen. 
Er sprach: was sol ich sy betriegen, 

du weist dafs es nit bleib verschwiegen. 
Mir dörft es nach dem sprüchwort gähn, 

den spott zum schaden müfst ich han. 
Doch fragt ich nit vil nach dem gspöt, 

wann ichs nur überwunden het. 
Gar frewdig bin ich zogen aufs, 

jetz kumm ich trawrig wider zhaufs : 
Ich mein mein weib die wirt mir zwagen. 

Gott hilf du das Creütz mir tragen. 
Als disre zween das redten bsunder, 

da bort ich Treffer auch darunder. 
Ir keiner nam sich gar nichts an: 

doch sach ich ein von fehren stahn, 
Sprach ich hab nach sechfs schütz zethun, 

o thettens all in dscbeiben gähn, 
Könt ich sy nach ein ander treffen, 

so hoff ich vmb das best zustechen. 
Auff jn ich eben achtung het, 

hernach er sy all fehlen thet. 
Grofs fluchen fieng sich bey jm an, 

hiemit er auch in orden kam, 
Mancher war ein gutter schütz 

anfenglicb, aber zielst kein nütz. 
Ich thct mich vast verwuudrcn drah, 

wie mancher grofs glück vor jm hab, 
Vnd meint in allen seinen sinnen, 

er müfst ohn fehl das best gewinnen, 
Es ist doch gleichwol müh darbey, 

wann schon das glück darbey ist frey. 
Doch sol man darbey auch abnemmen, 

wer sbest nit gwünt sol sich nit scheminen. 
Es sey im doch gleich wie im sey, 

die gutte gsellschafft war darbey, 
Vnd thut jm das halb nit so weh, 

dafs er sich darum b klagte meh. 
Ein jeder macht sein rechnung gut, 

sey nichts destminder wolgemuth, 
Trift* ich heul nichts so triff ich morgens, 

bedarff defshalb nit grosses Sorgens. 
Bin ich nit wol im schiessen dran, 

so Lab ich doch mein kurtzweil ghan. 
Das glück das wirt bald zuher tringen, 

dafs ich ein gaab darvon wirt bringen. 
Will mich auch üben ohn verdriessen, 

dafs ich etwan mit meinem schiessen, 
Dem vatterland behilflich sey, 

thuns darumb gern mit willen frey. 
Hiemit das schiessen ward vollendt, 

die gaaben hin vnd wider gsendt. 
Ein jeder schütz zog an sein ort. 

Ich wolt nun auch gern ziehen fort, 
Bin doch nach etlich tag da bliben, 

hiemit die mengel all beschriben, 
Die ich hab in dem schiessen gsehen, 

doch mocht ichs nit allsampt aufsspehen, 
So in dem schiessen thun fürfallen, 

wann sy mit lob zum ziel thun schallen. 
Manu kau die mengel nit all zellen, 

die täglich thun den schützen fehlen. 
Doch wie ich selbs von jn hört sagen, 

so ist gar bald ein schütz verschlagen. 
Es sind der mengten all zu vil, 

die ich nit all erzellen wil. 

Was nun der menglen nach mehr sind, 

ein jeder schütz bey jm befindt. 
Ich fcont nit alle mengel bhalten, 

wil es defshalb Gott lassen walten. 
Doch bab ich weitter mich bedacht, 

auf das was an mich ist gebracht: 
Wafs gutter gsellschafFt sey das' schiessen, 

land vnd lent thut jhr gemessen. 
Vnd lob die gutten gschellscbafft (so) beid, 

in jhrem dienst bin ich bereidt. 
Darumb wer dschützen verachten thut, 

der hat kein recht verstand nach mulh. 
Es spricht manch grosser Hans merck eben, 

ein büchscn schützen möcht ich geben, 
Wolt mich gar eben darauff fleissen, 

wann ich nit miifst die händ bescheissen: 
Mein armbrust wolt ich wol hinlegen, 

verdriefst mich nur das wischen, fegen. 
Das holderen wil der ein nit hören, 

thut jm zugar sein ghör verstören. 
Denckt mit der büchs nimt keiner war. 

ob jme auch der boltz wol fahr. 
Verlachet jeden schützen gschwind, 

wann er gfelt aufs dem stände springt. 
Keinr vrsachen er nit gwaren wil, 

derhalben mancher schweig wol stil. 
Dafs ich all ding zum besten kehr, 

im armbrost hats der menglen mehr. 
Vnd welcher schütz ein mangel findt, 

der schaw in difs gedieht geschwind, 
Ob er was könte klauben draufs, 

darmit er ehrlich kom zuhaufs. 
Vnd nem jm ein exempel dran, 

forthin darvor sich hütten kan. 
Es ist sonst manchem sehr gefehr, 

wann ich an seiner stelle wehr, 
So wolt ich schweigen aller still, 

es gieng mir wie der lieb Gott wil. 
Geht es dir einmahl vberwerz, 

vnd klagst eim andren dein beschwer. 
So lofst er eben auff die Sachen, 

vnd thul dann deinen spotten, lachen. 
Da hebt sich das vexieren an. 

Mann findt auch manchen seltznen man, 
Der eben sgspö't nit leiden kan, 

sitzt auff den Esel vnd reit darvon. 
Besonders wann er sich vbersicht, 

mit etwas fehls, vnd falt ins gricht, 
Dem Brütschenmeister vnder sschwert, 

so der jn etwas trift zu hert, 
Nimpt er sich des zu mühen an, 

meint es sey gar nit recht gethan. 
Drum wer jm selbs heißen kan, 

der denck, was geht dich diser an, 
Vnd nem seiner Sachen selber war. 

Gott bhütt der frommen Schützen schar, 
Thii jnen seinen sägen geben, 

hie szeitlich, dort das ehwig leben. 
Iliemit die schützen der Eidgnoschafft, 

ermane ich dnrch liebes kraft, 
Sich züben dapffer mit dem schiessen, 

auch sich in kurtz nit Ian verdriessen, 
Ein grofs frey, loblich schiessen zhalten, 
wie dann gebraucht ist von den alten. 
So bringts vil liebs vnd fründtlichkeit, 

vnd alles guts zu jeder zeit. 
Alle Obrigkeiten hochgenandt, 

die seyen hiemit wol ermandt: 
An dschützen euch lafst j-ewen nütb, 
man braucht sy vil für ander leüth: 
Zu schimpf vnd ernst, nach vnd auch fehr, 

der feynd gar vbel förcht jr gwehr, 
Vil lobs ist wärt ein gutter schütz, 

besonders in den kriegen nütz. 
Ir Zürych schützen thund euch fleissen, 
so wirt man euch wie allwäg preysen: 
Ir hand das lob nach vnd auch fehr, 
das wöllind jr behalten mehr. 

Gott wö'll dafs jr mit frölchem mut, 

lang schiessind dem vatterland zu gut. 
Wünsch euch hiemit ein gut New Jahr, 

vnd bhüt euch Gott vor aller gfahr. 
Der wö'll euch ewer gsellschafft mehren, 

damit es reich zu seinen ehren: 
Auff dafs wir letstlich all zu gleich, 

erbind sein ewigs htmmelreich. 
Das gebe Gott durch Jesum Christ, 

der aller weit erlöser ist. 
AMEN. 
Getruckt zu Zü'rych, bey Rudolf Weissenbach. 1603. 

50. selben B (Benecke) 218. s. Lackmann zum Iw. 

s. 409. anmcrkung zu 233. Gerhard 5282 ouch w. be- 
herberget d. st. 240. über han s. L. zum Iw. s. 434. 
267. strit * 337. swarzen dornen bedarf keiner än- 
derung. uz dem swarzen dorne lachet wiziu bluot vil ma- 
necvalt Konrad von Würsburg MSH. 2, 314", vergl. 316*. 
der swarze dorn ist worden wiz [Neidhard] MSH. 3, 185\ 
er (dermai) kleidet swarzen dorn in wize bluot 3,211*. 
355. rite* 358. vielleicht schine 421. vergl. L. zum 
Iw. 1537. 427. der* 431. meine Vermutung edeln 
armen billigt G (Wh. Grimm), indem er vergleicht Freid. 
40, 15 man sol sich gerne erbarmen über die edeln armen. 
474. stuont üf unde W (Wackernagel) 479. üf gnade 
W 499. deheiner W 533. verläzen vröude hat mit 
gote kein gedinge der Meisner MSH. 3, 88". 663. hei- 
legen (s. L. zum Iw. 651) 669. imbiz habe ich ohne 
noth eingeschaltet: l. also der dö ergie (s. L. zum Iw. 
656) 674. da* 808. undern arm 832. zesamne 
liezcns sider gän B 898 — 901. wir velschen beide rit- 



